《宿归宗赠轼老》
宋代·李彭

平生丘壑心，祇园多幽趣。杖藜过悬崖，投足澄百虑。

涓涓一滴泉，湛湛三危露。渊源自曹溪，甘腴胜牛乳。

诸峰罗孙宁，一一尊鼻祖。法筵碧眼人，家世本鄠杜。

紫枢与黄閤，去天才尺五。不为世网婴，粲可叶心素。

绳床作禅定，大音响韶濩。应梦先补陀，祝发得玉斧。

我来心眼明，意气谐律吕。金地雨曼殊，天香绕巾屦。

明当整归鞍，天末蜚鸿度。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。